****

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **Ž U P A N**

KLASA: 214-01/18-01/10

URBROJ: 2181/1-03/34-18-2

Split, 06. studenog 2018.

**PREDMET:** **Obavijest o izradi Vanjskog plana zaštite i spašavanja u slučaju nesreća koje uključuje opasne tvari za tvrtku BRODOMERKUR trgovina i usluge d.d. za Skladište gospodarskog eksploziva „Sičane“ u Općini Dicmo, dostavlja se**

Sukladno članku 17. Zakona o sustavu civilne zaštite („Narodne novine“, broj 82/15) u ostvarivanju prava i obveza u području zaštite i spašavanja župan za svoje područje izrađuje i predlaže vanjske planove predstavničkom tijelu županije. Župan je, tijekom procesa izrade i donošenja vanjskih planova, dužan javnosti osigurati dostupnost vanjskih planova  osim dijelova plana koji predstavljaju poslovnu tajnu operatora.

Odluku o potrebi izrade Vanjskog plana zaštite i spašavanja u slučaju nesreća koje uključuje opasne tvari za tvrtku BRODOMERKUR trgovina i usluge d.d. za Skladište gospodarskog eksploziva „Sičane“ u Općini Dicmo,KLASA: 810-03/13-09/02, URBROJ: 543-01-04-01-17-6 od 02. studenog 2017. donio je ravnatelj Državne uprave za zaštitu i spašavanje na temelju članka 12. podstavka 19. Zakona o sustavu civilne zaštite („Narodne novine“, broj 82/15), a u vezi s člankom 131. Zakona o zaštiti okoliša („Narodne novine“, broj 80/13, 153/13, 78/15).

Sukladno navedenom obavještavam da se prijedlog Vanjskog plana zaštite i spašavanja u slučaju nesreća koje uključuje opasne tvari za tvrtku BRODOMERKUR trgovina i usluge d.d. za Skladište gospodarskog eksploziva „Sičane“ u Općini Dicmo, može pogledati na službenim internetskim stranicama Splitsko-dalmatinske županije i općine Dicmo od 06. studenog 2018. godine.

Prema članku 42. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17), Županija je dužna omogućiti i sudjelovanje javnosti tijekom procesa izrade i donošenja Plana, organizirati javnu raspravu te pozvati zainteresiranu i stručnu javnost da se uključi u izradu Plana. Komentare priloženog prijedloga Vanjskog plana zaštite i spašavanja u slučaju nesreća koje uključuje opasne tvari za tvrtku BRODOMERKUR trgovina i usluge d.d. za Skladište gospodarskog eksploziva „Sičane“ u Općini Dicmo,   možete uputiti na adresu  elektronske pošte predstavnika Splitsko-dalmatinske županije: mate.franetovic@dalmacija.hr.

**Javna rasprava o prijedlogu** Vanjskog plana zaštite i spašavanja u slučaju nesreća koje uključuje opasne tvari za tvrtku BRODOMERKUR trgovina i usluge d.d. za Skladište gospodarskog eksploziva „Sičane“ u Općini Dicmo, održat će **14. studenog 2018. godine (srijeda) u 10.00 sati, u Vijećnici općine Dicmo**, **Kraj 43, Dicmo.**

 **ŽUPAN**

 **Blaženko Boban**